Kristiina, ma ei ole sellist pesumasinat veel näinud paraku, mis loputaks pesu nii ära, et sel pärast enam iseloomulikku, just pesupulbrile omast lõhna poleks.  Võiksin praegu ajada asja kasutatuna ostetud pesumasina süüks (pidasin ökonoomsemaks kui poest uhiuut soetama hakata), aga vanematekodus oli täiesti uuegi pesumasinaga tulemus sama - pesupulbri lõhn jääb masinaga pestud pesu külge, kui ta just õues kuivanud pole.  Siin pole mul pesu õueskuivatamiseks kahjuks võimalust,  kui tahan pärast midagi veel selga ka panna - maja taga armastavad kahtlase välimusega nais- ja meeskodanikud nii suvel kui talvel lõkkeplatsi serval napsu võtta ja mina oma riideid sinna omapäi kuivama ei usalda.